rejauldu/bengali-wikipedia huggingface dataset:
প্রথম আর্কেলাওস (; ) ম্যাসিডন শাসনকারী আর্গিয়াদ রাজবংশের ত্রয়োদশ রাজা ছিলেন।   ক্ষমতার লড়াই  প্রথম আর্কেলাওস আর্গিয়াদ রাজবংশের দ্বাদশ রাজা দ্বিতীয় পেরদিক্কাস ও এক ক্রীতদাসীর পুত্র ছিলেন। ৪৪৮ খ্রিস্টপূর্বাব্দে তিনি তার জ্যেষ্ঠতাত ও তৎকালীন শাসক দ্বিতীয় আলকেতাসকে হত্যা করলে তার পিতা পরবর্তী শাসক হিসেবে সিংহাসন আরোহণ করেন। এই সময় তিনি সিংহাসনের প্রকৃত উত্তরাধিকারী তার সৎ-ভাইকে হত্যা করেন। ৪১৩ খ্রিষ্টাব্দে পিতার মৃত্যুর পর নিষ্কন্টক প্রথম আর্কেলাওস ম্যাসিডনের সিংহাসনে বসেন।Plato's Gorgias (Translated by Benjamin Jowett) - The Internet Classics Archive   এথেন্সের সঙ্গে সম্পর্ক  ক্ষমতালাভের পরেই প্রথম আর্কেলাওস এথেন্সের সঙ্গে ম্যাসিডনের অর্ধশতাব্দী ব্যাপী বৈরিতার অবসান করেন। ৪১৩ খ্রিষ্টাব্দে সিরাকুজে একটি যুদ্ধে এথেন্স প্রচণ্ড ভাবে পরাজিত হয়। প্রথম আর্কেলাওস এথেন্সের এই পরাজয়ের পর নতুন রণতরী নির্মাণের জন্য প্রয়োজনীয় কাঠের জোগান দিলে এথেনীয়রা কৃতজ্ঞতাবশতঃ তাকে প্রোক্সেনোস উপাধি প্রদান করেন।In the shadow of Olympus by Eugene N. Borza, page 163 .   শিল্পমনস্কতা ও সংস্কার  প্রথম আর্কেলাওস একজন সংস্কৃতি ও শিল্পকলামনস্ক শাসক ছিলেন। দক্ষিণ গ্রিসের সঙ্গে তার সাংস্কৃতিক যোগাযোগ ছিল। পেল্লা শহরে রাজধানী স্থানান্তরের পর তিনি আগাথোন ও ইউরিপিদিসের মতো বিখ্যাত কবি, জিউক্সিসের মতো বিখ্যাত চিত্রকর প্রভৃতি সমকালীন যুগের বেশ কয়েকজন শিল্পীদের পৃষ্ঠপোষকতা করেন। তিনি ম্যাসিডনের দিওন অঞ্চলে জিউসের সম্মানে অলিম্পিয়া নামক একটি ধর্মীয়, ক্রীড়া ও সঙ্গীত অনুষ্ঠান পুনঃপ্রচলন করেন। তিনি নিজে প্রাচীন অলিম্পিক গেমস ও পাইথিয়া গেমসে রথ দৌড় প্রতিযোগিতায় অংশ নিয়ে জয় লাভ করেন।Solinus, 9.16. Pythias et Olympiacas palmas quadrigis adeptus (Hammond and Griffith. A History of Macedonia, 150n5).  রাজ্যের অভ্যন্তরীণ সংস্কারেও তার সমান মনোযোগ ছিল। তিনি প্রচুর ভালো গুণমানের মুদ্রা চালু করেন। এছাড়া সামরিক বাহিনীর যাতায়াতের সুবিধের জন্য রাস্তা নির্মাণ করেন। তিনি পদাতিক ও অশ্বারোহী বাহিনীকেও সুসংগঠিত করেন।   মৃত্যু  প্রাচীন যুগের রোমান লেখক ক্লদিয়াস এলিয়ানসের মতে, ৩৯৯ খ্রিস্টপূর্বাব্দে একটি শিকারের সময় ক্রাতেরোস নামক রাজসভার এক সদস্যের হাতে প্রথম আর্কেলাওসের মৃত্যু ঘটে। নিজ কন্যাকে ক্রাতেরোসের সাথে বিবাহের প্রতিশ্রুতি দিয়ে তা রক্ষা না করায় ক্রাতেরোস তাকে হত্যা করেন বলে এলিয়ানস মত প্রকাশ করেছেন।Aelian. Varia Historia, Translated by Nigel G. Wilson as Historical Miscellany. 1997. Loeb Classical Library.  দায়াদোরাস সিক্যুলাসের মতে, এই হত্যা দুর্ঘটনাবশতঃ ঘটেছিল। ঊনবিংশ শতাব্দীর গ্রিক ঐতিহাসিক কনস্তান্তিনোস প্যাপাররিগোপোলোসের মতে, দেকামনিকোস নামক এক ম্যাসিডোনিয় সভাসদ এই হত্যার সঙ্গে যুক্ত ছিলেন। কোন এক সময়, কবি ইউরিপিদিসকে অপমান করায় ক্রুদ্ধ প্রথম আর্কেলাওস দেকামনিকোস চাবুকের প্রহারের শাস্তি ধার্য্য করেন। অপমানিত দেকামনিকোস এই ঘটনা মনে রেখে কয়েক বছর পরে আর্কেলাওসকে হত্যায় সাহায্য করে এর প্রতিশোধ নেন।, অ্যারিস্টটলের বয়ান অনুযায়ী, প্রথম আর্কেলাওস তাকে যৌন হেনস্থা করায় অপমানিত ক্রাতেরোস তার দুই সঙ্গী দেকামনিকোস ও হেল্লানোক্রাতেসের সঙ্গে মিলিত ভাবে তাকে হত্যা করেন।   তথ্যসূত্র   বিষয়শ্রেণী:আর্গিয়াদ রাজবংশ বিষয়শ্রেণী:খ্রিস্টপূর্ব ৫ম শতাব্দীতে জন্ম বিষয়শ্রেণী:খ্রিস্টপূর্ব ৩৯৯-এ মৃত্যু
কৈলাশ চাওলা (জন্ম: ১৯৪৮) হলেন একজন ভারতীয় রাজনীতিবিদ, যিনি মধ্যপ্রদেশের ভারতীয় জনতা পার্টির একজন নেতা। তিনি মান্দসৌর জেলা থেকে নির্বাচিত মধ্যপ্রদেশ বিধানসভার সদস্য। তিনি পাটোয়া মন্ত্রণালয়ে ক্যাবিনেট মন্ত্রী হিসেবে দায়িত্ব পালন করেন। BJP leader offers part of tongue after Kailash Chawla victory    তথ্যসূত্র   2. http://myneta.info/mp2013/candidate.php?candidate_id=660  3. https://nocorruption.in/politician/kailash-chawla/  4. https://www.youtube.com/watch?v=0AJoJGvVNAQ  5. https://www.facebook.com/search/top/?q=Kailash+Chawla  6. https://www.facebook.com/profile.php?id=100004570425493  7. প্রাক্তন চেয়ারম্যান এমপিএসআইডিসি - ইন্ডাস্ট্রিয়াল ডেভেলপমেন্ট কর্পোরেশন  8. https://www.facebook.com/Mpsidc  বিষয়শ্রেণী:১৯৪৮-এ জন্ম বিষয়শ্রেণী:জীবিত ব্যক্তি বিষয়শ্রেণী:মধ্যপ্রদেশের ভারতীয় জনতা পার্টির রাজনীতিবিদ বিষয়শ্রেণী:মধ্যপ্রদেশ বিধানসভার সদস্য ২০১৩-২০১৮
থাম্ব|upright=1.3|উইলো গাছের বাকলে রয়েছে স্যালিসিলিক অ্যাসিড, অ্যাসপিরিনের সক্রিয় মেটাবলাইট। যা সহস্রাব্দ ধরে ব্যাথা উপশম এবং জ্বর কমাতে ব্যবহৃত হয়ে আসছে।  ঔষধি উদ্ভিদ হলো এমন কতগুলো উদ্ভিদ যাদের ব্যবহার মূলত ঔষধ হিসাবে।   গুণাগুণ, বিজ্ঞাপন এবং বিতরণ  ভেষজ ঔষধ এবং সহায়ক খাদ্যদ্রব্য বিজ্ঞানসম্মত ও যথাযথ পরিমাণ মানের নিশ্চয়তা নেই বলে অভিযোগ করা হয়। ২০১৩ সালে পরিচালিত একটি সমীক্ষায় দেখা গিয়েছে যে এক তৃতীয়াংশ ভেষজ ঔষধে বোতলের গায়ে লিপিবদ্ধ দ্রব্য ও পরিমাণে সঠিক নেই।   আরও দেখুন   এথনোমেডিসিন  ঐতিহ্যগত ভেষজ ঔষধি পণ্যের উপর ইউরোপীয় নির্দেশিকা  অস্ট্রেলিয়ান ফাইটোকেমিক্যাল সার্ভে  গ্রীষ্মমণ্ডলীয় আফ্রিকার উদ্ভিদ সম্পদ   তথ্যসূত্র
সদস্য তালিকা    Peripatetic ২৩:৫৭, ৯ জুন ২০০৬ (UTC)  বেলায়েত ০৭:৪৭, ১০ জুন ২০০৬ (UTC)  সপ্তর্ষি ১৮:০০, ১০ জুন ২০০৬ (UTC)  নীল ০৪:০১, ১১ জুন ২০০৬ (UTC)  রাজিবুল ০৫:১০, ১১ জুন ২০০৬ (UTC)  পিয়াল ০৮:৫৯, ৩১ জুলাই ২০০৬ (UTC)  তানভীর ১২:১০, ৫ আগস্ট ২০০৬ (UTC)  Amr ১৩:২২, ৫ আগস্ট ২০০৬ (UTC)  অয়ন ২১:০৬, ২৭ আগস্ট ২০০৬ (UTC)  হাসিব ১৮:২৮, ৯ জুলাই ২০০৭ (UTC) হাসিব  মুনতাসির ০৭:৩৬, ২১ জুলাই ২০০৭ (UTC)   রাহী ২২:১৭, ২ আগস্ট ২০০৭ (UTC)  ফজলে রাব্বি দায়ীন ১৪:০৪, ৭ অক্টোবর ২০০৭ (UTC)  জয়ন্ত নাথ ০৮:০২, ১৯ ফেব্রুয়ারি ২০০৮ (UTC)  মুহাম্মদ ০৮:৪১, ১৯ ফেব্রুয়ারি ২০০৮ (UTC)  অর্ণব দত্ত ১৪:৩৭, ১৮ আগস্ট ২০০৮ (UTC)  মামুন (আলাপ) ০৬:০২, ২৭ জুন ২০১৫ (ইউটিসি)  সাজিদ রেজা করিম ১৭:৫৯, ১৮ সেপ্টেম্বর ২০১৫ (ইউটিসি)  আবু সাঈদ (আলাপ) ০৫:৫৪, ১৪ ডিসেম্বর ২০১৭ (ইউটিসি)  ওয়াকিম (আলাপ) ০৮:০১, ২৫ মে ২০১৯ (ইউটিসি)  মোবাশশির' (আলাপ) ০৮:২৮, ৮ জানুয়ারি ২০২৫ (ইউটিসি)  সক্রিয় সদস্য    মোবাশশির' (আলাপ) ০৮:৩২, ৮ জানুয়ারি ২০২৫ (ইউটিসি)
১৯৯৫ এশিয়া কাপ (পেপসি এশিয়া কাপ নামেও পরিচিত), এটি ছিল পঞ্চম এশিয়া কাপ টুর্নামেন্ট, এবং দ্বিতীয়টি শারজাহ, সংযুক্ত আরব আমিরাতে অনুষ্ঠিত হয়েছিল। টুর্নামেন্টটি ৫-১৪ এপ্রিল, ১৯৯৫ এর মধ্যে অনুষ্ঠিত হয়েছিল। টুর্নামেন্টে চারটি দল অংশ নিয়েছিল: ভারত, পাকিস্তান, শ্রীলঙ্কা ও বাংলাদেশ।  ১৯৯৫ এশিয়া কাপ ছিল একটি রাউন্ড-রবিন টুর্নামেন্ট যেখানে প্রতিটি দল একে অপরের সাথে একবার খেলেছিল এবং শীর্ষ দুটি দল ফাইনালে জায়গা করার যোগ্যতা অর্জন করেছিল। রাউন্ড-রবিন পর্বের শেষে ভারত, পাকিস্তান এবং শ্রীলঙ্কা সবার চার পয়েন্ট ছিল, কিন্তু ভারত ও শ্রীলঙ্কা ভালো রান-রেটের ভিত্তিতে ফাইনালে খেলার যোগ্যতা অর্জন করেছিল। ভারত শ্রীলঙ্কাকে ৮ উইকেটে হারিয়ে তার টানা তৃতীয় (এবং মোট চতুর্থ) এশিয়া কাপ জিতেছে।   স্কোয়াড  স্কোয়াড Cricinfo Asia Cup page Cricinfo. Retrieved on 17 September 2021 মো. আজহারউদ্দিন (অ) অর্জুন রানাতুঙ্গা (অ) মঈন খান (অ) ও (উ.র) আকরাম খান (অ) মনোজ প্রভাকর আসাঙ্ক গুরুসিনহা আমের সোহেল আতহার আলী খান শচীন টেন্ডুলকার সনাথ জয়সুরিয়া সাইদ আনোয়ার জাভেদ ওমর নভজ্যোত সিং সিধু রওশন মহানাম গোলাম আলী সাজ্জাদ আহমেদ সঞ্জয় মাঞ্জরেকর অরবিন্দ ডি সিলভা ইনজামাম-উল-হক আমিনুল ইসলাম অজয় জাদেজা হাশান তিলকরত্নে আসিফ মুজতবা মিনহাজুল আবেদীন নয়ন মঙ্গিয়া (উ.র) রোমেশ কালুভিথারানা (উ.র) ওয়াসিম আকরাম এনামুল হক অনিল কুম্বলে কুমার ধর্মসেনা জাফর ইকবাল মোহাম্মদ রফিক জাভাগল শ্রীনাথ চামিন্দা ভাস নাঈম আশরাফ খালেদ মাসুদ (উ.র) ভেঙ্কটেশ প্রসাদ মুত্তিয়া মুরালিধরন নাদিম খান সাইফুল ইসলাম আশীষ কাপুর জনক গামাগে আকিব জাভেদ আনিসুর রহমান বিনোদ কাম্বলি রুয়ান কালপেজ আমের নাজির হাবিবুল বাশার প্রশান্ত বৈদ্য চামারা দুনুসিংহে আরশাদ খান হাসিবুল হোসেন উৎপল চ্যাটার্জি চম্পাকা রামানায়কে মাহমুদ হামিদ নাঈমুর রহমান   ম্যাচ    গ্রুপ পর্ব  দল ম্যাচ জয় হার টাই এনআর পয়েন্ট এনআরআর ৩ ২ ১ ০ ০ ৪ ৪.৮৫৬ ৩ ২ ১ ০ ০ ৪ ৪.৭০১ ৩ ২ ১ ০ ০ ৪ ৪.৫৯৬ ৩ ০ ৩ ০ ০ ০ ২.৯৩৩   ফাইনাল    পরিসংখ্যান    সবচেয়ে বেশি রান  প্লেয়ার ম্যাচ ইনিংস রান গড় এসআর এইচ.এস ১০০ ৫০ ৪ ৬ শচীন টেন্ডুলকার 4 4 205 ৬৮.৩৩ 109.62 112* 1 0 30 2 নভজ্যোত সিং সিধু 4 4 197 98.50 80.40 84* 0 3 19 0 ইনজামাম-উল-হক 3 3 190 95.00 86.75 ৮৮ 0 2 11 3 সনাথ জয়সুরিয়া 4 4 134 33.50 ৮৭.০১ 51 0 1 20 1 মনোজ প্রভাকর 4 4 122 40.66 ৬৪.৮৯ 60 0 2 12 0 সূত্র: ক্রিকইনফো    সবচেয়ে বেশি উইকেট  প্লেয়ার ম্যাচ ইনিংস উইকেট ওভার ইকোন. গড় বিবিআই এস/আর ৪ উই. ৫ উই. অনিল কুম্বলে 4 4 7 36 3.86 19.85 2/23 20.5 0 0 ভেঙ্কটেশ প্রসাদ 3 3 6 28 4.00 18.66 3/37 19.5 0 0 আকিব জাভেদ 2 2 5 19 2.52 9.60 5/19 30.0 0 1 সাইফুল ইসলাম 3 3 5 22 4.54 20.00 4/36 19.2 1 0 মুত্তিয়া মুরালিধরন 3 3 5 28.2 3.91 22.20 4/23 26.4 1 0 সূত্র: ক্রিকইনফো    আরও দেখুন    এশিয়া কাপ   তথ্যসূত্র    বহিঃসংযোগ    ক্রিকইনফো টুর্নামেন্ট পেজ  ক্রিকেট আর্কাইভ: পেপসি এশিয়া কাপ 1994/95 http://www.cricketarchive.co.uk/Archive/Seasons/UAE/1994-95_UAE_Pepsi_Asia_Cup_1994-95.html  CricInfo: এশিয়া কাপ, 1995 http://usa.cricinfo.com/db/ARCHIVE/1994-95/OD_TOURNEYS/ASIA/   বিষয়শ্রেণী:সংযুক্ত আরব আমিরাতে ক্রিকেট বিষয়শ্রেণী:সংযুক্ত আরব আমিরাতে আন্তর্জাতিক ক্রিকেট প্রতিযোগিতা বিষয়শ্রেণী:১৯৯৫-এ ক্রিকেট বিষয়শ্রেণী:এশিয়া কাপ
অনুপার্জিত আয় অন্বেষণ হল সামাজিক বা রাজনৈতিক পরিবেশে কারসাজির করার মাধ্যমে নতুন সম্পত্তি সৃষ্টি না করেই নিজের বিদ্যমান সম্পত্তি বৃদ্ধি করা। সরকারি নীতির উপর প্রভাব খাটিয়ে উপকারী ভর্তুকি নিয়ে, কম কর দিয়ে, কোনও পণ্য বা সেবাতে কৃত্রিম ঘাটতি সৃষ্টি করে কারসাজি করা হতে পারে এবং এভাবে স্বাভাবিকের চেয়ে বেশি মুনাফা অর্জন করা হতে পারে।Compare:  - "rent-seeking n. Economics[:] the fact or process of seeking to gain larger profits by manipulating public policy or economic conditions, esp. by means of securing beneficial subsidies or tariffs, making a product artificially scarce, etc. [...]" অনুপার্জিত আয় অন্বেষণ সমাজের উপর সামগ্রিকভাবে নেতিবাচক প্রভাব ফেলে। এতে সরকারের রাজস্ব হারানো যায়, সম্পদের অপবণ্টন হয়, অর্থনৈতিক বৈষম্য বৃদ্ধি পায়, রাজনীতিতে ঘুষ ও দুর্নীতির পরিমাণ বৃদ্ধি পায়, ফলে অর্থনীতির কর্মদক্ষতা হ্রাস পায় ও জাতীয় অবক্ষয়ের সম্ভাব্য সূচনা হয়।  নিয়ন্ত্রক কর্তৃপক্ষ কব্জাবন্দীকরণের মাধ্যমে দমনমূলক একচেটিয়া কারবারের অধিকারী হবার প্রচেষ্টার মাধ্যমে দুর্নীতিবাজ অনুপার্জিত আয় অন্বেষণকারীরা অর্থনৈতিক বাজারে নিজেদের স্বার্থ হাসিল করে নিতে পারে ও তাদের নীতিবান প্রতিদ্বন্দ্বীদের উপর অসুবিধা চাপিয়ে দিতে পারে।   আরও দেখুন    অন্যায় বিত্তবর্ধন   শিল্পজোট   খরিদ্দার রাজনীতি   প্রতিযোগিতা আইন   দুর্নীতি   স্বজনতোষী পুঁজিবাদ   অনুমোদনহীন আন্তর্জাল দখল   চাহিদার দাম স্থিতিস্থাপকতা   ভূ-রাষ্ট্রীয় হস্তক্ষেপমুক্তিবাদ   জর্জবাদ   মেধা সম্পদ   জমিদার শ্রেণী (ব্রিটেন)   ভূমি একচেটিয়া   ভূমিমূল্য কর   খাজনার সূত্র (ডেভিড রিকার্ডো)   আইনি লুটপাট   দ্য লজিক অভ কালেক্টিভ অ্যাকশন   জমিদার প্রথা (ব্রিটেন)   পেশানির্বাহের অনুমতিপ্রদান   কৃতিস্বত্ব দুর্বৃত্ত   কয়েদীর উভয়সংকট   খাজনাভোগী রাষ্ট্র   স্বত্ব ভাড়া পরিশোধ   সফটওয়্যার কৃতিস্বত্ব   সাধারণ লোকের বিরুদ্ধপক্ষের শোক   অনুপার্জিত আয়   মূল্য কব্জাবন্দীকরণ   শ্বেত-গলবন্ধ অপরাধ    তথ্যসূত্র    আরও পড়ুন            বহিঃসংযোগ   Rent-Seeking, The Economist    Rent-Seeking as Process by Mushtaq Khan  বিষয়শ্রেণী:উৎপাদনের নিয়ামক বিষয়শ্রেণী:রাজনৈতিক দুর্নীতি বিষয়শ্রেণী:জনচয়ন তত্ত্ব
কিরণশশী দে ( ২৪ জানুয়ারি ১৯১০ - ১৭ মে ১৯৯৬) ছিলেন একজন ভারতীয় বাঙালি রবীন্দ্রসঙ্গীত বিশেষজ্ঞ ও চিত্রশিল্পী। অঞ্জলি বসু সম্পাদিত, সংসদ বাঙালি চরিতাভিধান, দ্বিতীয়  খণ্ড, সাহিত্য সংসদ, কলকাতা, জানুয়ারি   ২০১৯ পৃষ্ঠা ৯৫,  রবীন্দ্রগানের গবেষক ও প্রসারক হিসাবে যথেষ্ট অবদানও রেখেছেন।  জন্ম ও সঙ্গীতশিক্ষা জীবন  কিরণশশী দে'র জন্ম ১৯১০ খ্রিস্টাব্দের ২৪ জানুয়ারি (১৩১৬ বঙ্গাব্দের ১১ মাঘ) সোমবার ব্রিটিশ ভারতের অধুনা বাংলাদেশের তৎকালীন শ্রীহট্ট জেলার অধুনা সিলেট বিভাগের সুনামগঞ্জ শহরে।   অবনীন্দ্রনাথ ঠাকুর কিরণশশীকে শান্তিনিকেতনে নিয়ে আসেন। সেখানে কলাভবনে নন্দলাল বসুর কাছে চিত্রকলা আর দিনেন্দ্রনাথ ঠাকুরের কাছে সঙ্গীতের শিক্ষা নেন।  শিক্ষালাভের পর কিরণশশী দিল্লির লেডি আরউইন কলেজ ও সিমলার ইউনিয়ন একাডেমিতে শিল্প শিক্ষক হিসাবে কাজ করেন। ১৯৩৪ খ্রিস্টাব্দে রবীন্দ্রনাথ ঠাকুর তৎকালীন সিংহলের (অধুনা শ্রীলঙ্কার) হোরানায় শান্তিনিকেতনের আদলে প্রতিষ্ঠিত শিক্ষাপ্রতিষ্ঠান শ্রীপল্লী তে শিল্প ও সঙ্গীতের শিক্ষক হিসাবে পাঠান। প্রসঙ্গত উল্লেখ্য যে, ১৯৩৪ খ্রিস্টাব্দের ২০ মে বিশিষ্ট শিক্ষাবিদ ও জনহিতৈষী  উইলমট আব্রাহাম পেরেরার আহ্বানে রবীন্দ্রনাথ উক্ত প্রতিষ্ঠানের ভিত্তিপ্রস্তর স্থাপন করেন এবং নামকরণ করেন শ্রীপল্লী।  রবীন্দ্রনাথ ঠাকুরের জীবদ্দশায় তিনি বাংলার বাইরে গিয়ে সুবিস্তীর্ণ উত্তর-পূর্ব ও পশ্চিম ভারতের নানা শহরে রবীন্দ্রসঙ্গীত শেখাবার দায়িত্ব শ্রদ্ধার সঙ্গে পালন করেছেন। সিংহলে অবস্থানকালে আকাশবাণীর তরফে ১৯৩৮ খ্রিস্টাব্দে তাকে একাধিকবার রবীন্দ্রসঙ্গীত পরিবেশনের জন্য বেতারশিল্পী হিসাবে আহ্বান জানানো হয়।  রবীন্দ্রগানের গবেষণা, প্রশিক্ষণ ও প্রসারে  কিরণশশী দে সঙ্গীত শিল্পীদের উদ্দেশ্যে বলেছেন–    সুদীর্ঘকাল ধরে কিরণশশী নির্ভীক ও নিরলস রবীন্দ্রসঙ্গীত চর্চায় যুক্ত থেকে এবং অর্ধশতাব্দীকালের অধিক সময় ধরে তিনি অবিরত রবীন্দ্রসঙ্গীতের মূলসুর যথাযথ সংরক্ষণের উপর গুরুত্বের কথা নানাভাবে ব্যক্ত করেছেন। রবীন্দ্রসঙ্গীত বিষয়ে তার রচিত উল্লেখযোগ্য গ্রন্থগুলি হল–  রচিত গ্রন্থসমূহ    রবীন্দ্রসঙ্গীতের প্রামাণ্য সুর  রবীন্দ্রসঙ্গীতসুষমা   রবীন্দ্রসঙ্গীত; রবীন্দ্রনাথ: শিক্ষক দিনেন্দ্রনাথ   রবীন্দ্রসঙ্গীতের স্বরলিপি জিজ্ঞাসা  বিবিধ প্রশ্নোত্তরে রবীন্দ্রগীতি চর্চা (২০০২)   উপন্যাস - ইতিহাস নয়  সম্মাননা ১৯৮৮ খ্রিস্টাব্দে ২৮ ফেব্রুয়ারি কলকাতার টেগোর রিসার্চ ইনস্টিটিউটের সমাবর্তন অনুষ্ঠানে তাকে নির্মলচন্দ্র ঘোষ স্মৃতি পুরস্কার প্রদান করা হয়।  জীবনাবসান কিরণশশী দে ১৯৯৬ খ্রিস্টাব্দের ১৭ মে প্রয়াত হন। তথ্যসূত্র   বিষয়শ্রেণী:১৯১০-এ জন্ম বিষয়শ্রেণী:১৯৯৬-এ মৃত্যু বিষয়শ্রেণী:শ্রীহট্ট জেলার ব্যক্তি বিষয়শ্রেণী:বাঙালি সঙ্গীতশিল্পী বিষয়শ্রেণী:শান্তিনিকেতনের সাথে যুক্ত ব্যক্তি বিষয়শ্রেণী:ভারতীয় সঙ্গীতশিল্পী বিষয়শ্রেণী:রবীন্দ্রসঙ্গীত শিল্পী বিষয়শ্রেণী:বাংলা সঙ্গীত বিষয়শ্রেণী:ভারতীয় পুরুষ লেখক বিষয়শ্রেণী:বিশ্বভারতী বিশ্ববিদ্যালয়ের প্রাক্তন শিক্ষার্থী
বাংলাদেশ নৌবাহিনী জাহাজ (সংক্ষেপেঃ বানৌজা) কর্ণফুলী বাংলাদেশ নৌবাহিনীর একটি ক্রালজেভিকা-শ্রেণীর টহল জাহাজ। এটি নদী এবং উপকূলবর্তী অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।   ইতিহাস  বানৌজা কর্ণফুলী হলো টাইপ ৫০১ ক্রালজেভিকা-শ্রেণির টহল জাহাজ। এটি ১৯৫১ সালে যুগোস্লাভিয়া নৌবাহিনীর জন্য পিবিআর ৫০২ হিসেবে নির্মিত হয়। পরবর্তীতে ১৯৭৫ সালে তৎকালীন রাষ্ট্রপতি বঙ্গবন্ধু শেখ মুজিবুর রহমান যুগোস্লাভিয়া থেকে বাংলাদেশ নৌবাহিনীর জন্য সংগ্রহ করেন। অবশেষে ৬ জুন, ১৯৭৫ সালে জাহাজটি নৌবাহিনীতে কমিশন লাভ করে। ১৯৯৮ সালে জাহাজটির ইঞ্জিন পরিবর্তন এবং পুনঃসংস্কার করা হয়। ৯ নভেম্বর, ২০২২ সালে জাহাজটি আনুষ্ঠানিকভাবে নৌবাহিনী থেকে ডিকমিশন করা হয়।   বৈশিষ্ট্য ও যান্ত্রিক কাঠামো  বানৌজা কর্ণফুলী জাহাজটির দৈর্ঘ্য , প্রস্থ  এবং গভীরতা । জাহাজটিতে রয়েছে ২টি ম্যান ভি৮ভি ৩০/৩৮ ডিজেল ৩,৩০০ এইচপি (এম) (২.৪২ এমডব্লিউ) ইঞ্জিন। যার ফলে জাহাজটি ঘন্টায় সর্বোচ্চ  গতিতে চলতে সক্ষম। এছাড়াও রয়েছে ১টি ডেক্কা ১২২৯; আই-ব্যান্ড সার্ফেস সার্চ রাডার এবং ১টি ওসিইউ ২ হাল-মাউনন্টেড এ্যক্টিভ হাই ফ্রিকোয়েন্সি সোনার।   রণসজ্জা  বানৌজা কর্ণফুলী জাহাজটির আকার আয়তন অপেক্ষাকৃত ছোট হলেও নদী এবং উপকূলবর্তী অঞ্চলে অভিযান পরিচালনায় এর সক্ষমতা বিশেষভাবে প্রশংসনীয়। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে:  ২টি বোর্ফোস ৪০ মিমি এল/৭০ কামান;  ৪টি ওরলিকন ২০ মিমি কামান;  ২টি ১২৮ মিমি রকেট লঞ্চার;  ২টি মার্ক-৬ ডেপ্ট চার্জ লঞ্চার;  ২টি ডেপ্ট চার্জ রেক।  তথ্যসূত্র  বিষয়শ্রেণী:বাংলাদেশ নৌবাহিনীর জাহাজ
ডা: মনমোহন ভাদুড়ী (১৮৭৭- ৯ মার্চ,১৯৭১) একজন ব্রিটিশবিরোধী স্বাধীনতা সংগ্রামী ও আজাদ হিন্দ ফৌজের ক্যাপ্টেন।   বিপ্লবী আন্দোলন  বোয়ালমারির ভাদুড়ী পরিবারে জন্মগ্রহণ করেন। বিপ্লবী আন্দোলনে সক্রিয় ভূমিকা নিয়েছিলেন। ফরিদপুর জেলা জেলা ষড়যন্ত্র মামলায় অভিযুক্ত হয়ে গ্রেপ্তার হন। দেশবন্ধু চিত্তরঞ্জন দাশ তার হয়ে মামলা পরিচালনা করেন। বিচারে ফাঁসির হাত থেকে রেহাই পেলেও দশ বছর কারাদণ্ড হয়।   কমিউনিস্ট পার্টি  ফরিদপুরে কমিউনিস্ট পার্টি সংগঠকদের মধ্যে তিনি ছিলেন অন্যতম। গোয়ালন্দ এলাকায় বহুদিন থেকে স্থানীয় মৎসজীবিদের ভেতরে সংগঠন গড়ে তোলার কাজে রত ছিলেন তিনি।   আজাদ হিন্দ ফৌজে  রাজবাড়ী জেলায় আজাদ হিন্দ ফৌজের একজন প্রধান সংগঠক ছিলেন ডা: মনমোহন ভাদুড়ী। নেতাজী সুভাষচন্দ্র বসুর আহবানে বহু তরুন তরুনী আজাদ হিন্দ ফৌজের মুক্তিমন্ত্র উদ্বুদ্ধ হয় তার নেতৃত্বে। বেড়াডাঙ্গাতে ছিল আজাদ হিন্দ ফৌজের অন্যতম কেন্দ্র। স্থানীয় অনেক মহিলাও এর সদস্য ছিলেন। দেহচর্চা, লাঠিখেলা, মহড়া ইত্যাদি চলত। ১৯৪৬ সালে কালিম্পঙে ব্রিটিশদের বিরুদ্ধে যুদ্ধে তিনি আজাদ হিন্দ ফৌজের ক্যাপ্টেন হিসেবে নেতৃত্ব দেন। যুদ্ধে জাপানের পরাজয়ের পর আত্মগোপনে রাশিয়া চলে গেছিলেন। নেতাজী তার গ্রন্থে তাকে ক্যাপ্টেন ভাদুড়ী বলে উল্লেখ করেছেন।   মৃত্যু  ৯ মার্চ, ১৯৭১ খ্রিষ্টাব্দে তার মৃত্যু হয়।   তথ্যসূত্র   বিষয়শ্রেণী:১৮৭৭-এ জন্ম বিষয়শ্রেণী:১৯৭১-এ মৃত্যু বিষয়শ্রেণী:বাংলাদেশী বিপ্লবী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:ফরিদপুর জেলার ব্যক্তি
নাখোদা মসজিদ কলকাতার প্রধান মসজিদ। এটি মধ্য কলকাতার পোস্তা, বড়বাজার এলাকার জাকারিয়া স্ট্রিট ও রবীন্দ্র সরণির সংযোগস্থলে অবস্থিত।  নির্মাণ থাম্ব|বাম|নাখোদা মসজিদ মিহরাব কচ্ছের একটি ছোট্ট সুন্নি মুসলমান সম্প্রদায় কুচ্চি মেমন জামাত আগ্রার সিকান্দ্রায় অবস্থিত মুঘল সম্রাট আকবরের সমাধি সৌধের অনুকরণে এই মসজিদটি নির্মাণ করেন।Indo-British Review, Volume 22, Issue 1, Indo-British Historical Society, 1996.Calcutta's edifice: the buildings of a great city by Brian Paul Bach 2006The Book review, Volume 25Urban roots of Indian nationalism: pressure groups and conflict of interests in Calcutta City politics, 1875-1939. কুচ্চি মেমন জামাত সম্প্রদায়ের নেতা আবদুর রহিম ওসমান এই মসজিদের স্থাপক। তিনি নিজে ছিলেন বিশিষ্ট নাবিক। নাখোদা শব্দেরও অর্থ নাবিক।Calcutta 200 years: a Tollygunge Club perspective, 1981.  ১৯২৬ সালের ১১ সেপ্টেম্বর এই মসজিদটি স্থাপিত হয়। সেই সময় মসজিদটি তৈরি করতে মোট খরচ হয়েছিল ১৫,০০,০০০ টাকা।http://www.catchcal.com/kaleidoscope/places_to_visit/nakhoda_mosque.asp  স্থাপত্য এবং বিবরণী thumb|নাখোদা মসজিদের গম্বুজ ও মিনার, কলকাতা, মে ২০২২। মসজিদের নামাজ ঘরের ধারণক্ষমতা হল ১০,০০০।  মসজিদে তিনটি গম্বুজ এবং দুইটি মিনার রয়েছে যা ১৫১ ফুট উচ্চ। এছাড়া অতিরিক্ত ২৫টি ছোট ছোট মিনার রয়েছে যা ১০০ ফুট থেকে ১১৭ ফুট উচ্চ।  মসজিদের প্রবেশপথটি ফতেপুর সিকরির বুলন্দ দরজার অনুরূপ। এটি তৈরির সময় টোলপুর থেকে গ্রানাইট পাথর আনা হয়েছিল। মসজিদের ভিতরে সূক্ষ্ম অলঙ্কার এবং শৈল্পিক কল্পনার একটি চমৎকার মিশ্রণ রয়েছে।  চিত্রশালা   তথ্যসূত্র    বহিঃসংযোগ      বিষয়শ্রেণী:পশ্চিমবঙ্গের মসজিদ বিষয়শ্রেণী:কলকাতার দর্শনীয় স্থান বিষয়শ্রেণী:কলকাতার মসজিদ বিষয়শ্রেণী:১৯২৬-এ ভারতে প্রতিষ্ঠিত বিষয়শ্রেণী:১৯২৬-এ সম্পন্ন মসজিদ
পত্তনমতিট্টা লোকসভা কেন্দ্রটি কেরালা রাজ্যের ২০ টি লোকসভা কেন্দ্রের একটি এবং ২০০৯ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল মালয়ালম। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৩২৩,৯০৬ জন৷  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।  এই লোকসভা কেন্দ্রটি কেরালার সমগ্র পত্তনমতিট্টা জেলা ও কোট্টায়ম জেলার দক্ষিণ পূর্ব দিকে অবস্থিত বিধানসভা কেন্দ্রগুলি নিয়ে গঠিত৷  ইতিহাস নির্বাচনী কেন্দ্রগুলি পুনর্গঠনের পর পত্তনমতিট্টা লোকসভা কেন্দ্রে ২০০৯ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।   বিধানসভা কেন্দ্র গুলি  লোকসভা কেন্দ্রটি কেরালা রাজ্যের ১৪০ টি বিধানসভা কেন্দ্রের মধ্যে ৭ টি  বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য কেরালার বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের মধ্যে একটিও বিধানসভা কেন্দ্র তফসিলী জাতি বা তফসিলী উপজাতিদের জন্য সংরক্ষিত নয়।   কাঞ্জিরাপল্লী বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ১০০ নং বিধানসভা কেন্দ্র৷ এটি কোট্টায়ম জেলায় অবস্থিত৷ এটি একটি অসংরক্ষিত আসন৷  পূঞ্জার বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ১০১ নং বিধানসভা কেন্দ্র৷ এটি কোট্টায়ম জেলায় অবস্থিত৷ এটি একটি অসংরক্ষিত আসন।  আদূর বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ১১১ নং বিধানসভা কেন্দ্র৷ এটি পত্তনমতিট্টা জেলায় অবস্থিত৷ এটি একটি অসংরক্ষিত আসন৷  তিরুবল্ল বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ১১২ নং বিধানসভা কেন্দ্র। এটি পত্তনমতিট্টা জেলায় অবস্থিত৷ এটি একটি অসংরক্ষিত আসন৷  রান্নি বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ১১৩ নং বিধানসভা কেন্দ্র। এটি পত্তনমতিট্টা জেলায় অবস্থিত৷ এটি একটি অসংরক্ষিত আসন৷  আরন্মুলা বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ১১৪ নং বিধানসভা কেন্দ্র। এটি একটি অসংরক্ষিত আসন। এটি পত্তনমতিট্টা জেলায় অবস্থিত৷  কোণ্ণী বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ১১৫ নং বিধানসভা কেন্দ্র। এটি একটি অসংরক্ষিত আসন। এটি পত্তনমতিট্টা জেলায় অবস্থিত৷   তথ্যসূত্র   বিষয়শ্রেণী:কেরলের লোকসভা কেন্দ্র
হাড়িদোয়া নদী বাংলাদেশের উত্তর-কেন্দ্রীয় অঞ্চলের নরসিংদী জেলার একটি নদী। নদীটির দৈর্ঘ্য ৩৮ কিলোমিটার, গড় প্রস্থ ৬১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মরা হাড়িদোয়া নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৬১।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:নরসিংদী জেলার নদী বিষয়শ্রেণী:নরসিংদী সদর উপজেলা বিষয়শ্রেণী:শিবপুর উপজেলা বিষয়শ্রেণী:পলাশ উপজেলা
জাতীয় ফুটবল লীগ ( NFL ) ছিল ১৯০২ সালে প্রথম একটি জাতীয় পেশাদার মার্কিন ফুটবল লীগ  আধুনিক ন্যাশনাল ফুটবল লিগ সাথে এই লীগের কোন সম্পর্ক নেই। প্রকৃতপক্ষে লিগটি শুধুমাত্র পেনসিলভানিয়ার দলগুলির সমন্বয়ে গঠিত ছিল, যার অর্থ পেনসিলভানিয়ার দুটি বৃহত্তম শহরে অবস্থান থাকা সত্ত্বেও এটি প্রকৃতপক্ষে আঞ্চলিক ছিল। দুটি দল ফিলাডেলফিয়া এবং তৃতীয়টি পিটসবার্গে অবস্থিত। এইটি এনএফএল ছিল ফুটবল খেলোয়াড় এবং বেসবল খেলোয়াড়দের একটি কৌতূহলী মিশ্রণ যারা ফুটবল খেলার সাথে খাপ খাইয়ে নিয়েছিল। ফিউচার বেসবল হল অফ ফেমার রুবে ওয়াডেল ছিলেন ফিলাডেলফিয়া অ্যাথলেটিক্সের সাথে, এবং পিচার ক্রিস্টি ম্যাথিউসন পিটসবার্গের ফুলব্যাক । তিনটি দলের মধ্যে দুটি ফিলাডেলফিয়া ফিলিস এবং ফিলাডেলফিয়া অ্যাথলেটিক্সের মালিকানাধীন, তৃতীয় দলটি পিটসবার্গ জলদস্যু মালিকানাধীন বলে সন্দেহ করা হচ্ছে। ১৯০২ সালে মৌসুমের লিগ পর এটা হারিয়ে যায়।   তথ্যসূত্র   বিষয়শ্রেণী:ন্যাশনাল ফুটবল লিগ বিষয়শ্রেণী:মার্কিন যুক্তরাষ্ট্রে বিলুপ্ত আমেরিকান ফুটবল লিগ বিষয়শ্রেণী:১৯০২-এ পেনসিলভেনিয়ায় প্রতিষ্ঠিত বিষয়শ্রেণী:১৯০২-এ পেনসিলভেনিয়ায় বিলুপ্ত বিষয়শ্রেণী:১৯০২-এ প্রতিষ্ঠিত ক্রীড়া লিগ বিষয়শ্রেণী:১৯০২-এ বিলুপ্ত ক্রীড়া লিগ
স্কেন্ডার ব্রুসাজ (এছাড়াও সিকান্দার ব্রুকাজ পরিচিত, যিনি ২২ জুন, ১৯৭৬ সালে মালায়িশি ই মাদে জেলায় জিন্নাহ নামে জন্মগ্রহণ করেন) একটি আলবানীয় মুসলিম পণ্ডিত যিনি মার্চ ২০১৪ সাল থেকে আলবেনিয়া'র প্রধান মুফতি () হিসেবে কাজ করছেন। তিনি বর্তমান আলবেনিয়া সুন্নি মুসলিম কমিউনিটির প্রধান। তার পূর্বসূরি হিসেবে হেকি সেলিম মুসা ছিলেন। Luela Myftari: Ikën Selim Muça, Skënder Bruçaj zgjidhet kryetar i myslimanëve  (Shekulli, 9. März 2014, abgerufen 3. August 2014)   ব্যক্তিজীবন  ব্রুস্যাজ দেশটির উত্তর আলেকজান আল্পস থেকে পড়াশুনা শেষ করেন। তিনি এরপর ইপোকা বিশ্ববিদ্যালয়ের পরিচালক এবং বেদর বিশ্ববিদ্যালয়ের অধ্যাপক ছিলেন।  কেমসএইচ প্রধান হবার পর, স্কেন্ডার ব্রুসাজের নির্বাচন বিতর্কিত হয়ে পড়েছিলেন। কিছু ইমাম ও অন্যান্য মুসলিম ধর্মীয় নেতারা এটি অবৈধ হিসেবে চিহ্নিত করেন, যেখানে বলেন তারা যে, ব্রুসাজ কেএমএইচএর নিয়ম লঙ্ঘন করে এবং মার্কিন যুক্তরাষ্ট্রএ অবস্থিত গুলেন আন্দোলন দ্বারা একটি অভ্যুত্থানের অবস্থান হিসাবে তার অবস্থানকে গণ্য করে।   আরও দেখুন   প্রধান মুফতি  তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৭৬-এ জন্ম
ক্রোম হলো গুগলের তৈরি ওয়েব ব্রাউজার। এটি ২০০৮ সালে প্রথম মাইক্রোসফট উইন্ডোজ অপারেটিং সিস্টেমের জন্য প্রকাশিত হয়। এরপর ক্রমান্বয়ে এটি লিনাক্সের বিভিন্ন ডিস্ট্রোসহ অন্যান্য অপারেটিং সিস্টেমের জন্য তৈরি হয়।   ইতিহাস  গুগলের সাবেক প্রধান নির্বাহী এরিক এমারসন ছয় বছর ধরে একটি ওয়েব ব্রাউজার তৈরির জন্য চেষ্টা করছিলেন। তিনি বলেছিলেন, "তখন, গুগল ছিলো খুবই ছোট একটি কোম্পানি।" আর এ কারণেই, তিনি ওয়েব ব্রাউজারের প্রতিযোগিতামূলক বাজারে প্রবেশ করতে চাননি। কিন্তু পরে সের্গেই ব্রিন ও ল্যারি পেইজ কে নিয়ে যখন গুগল আরো পুনরুজ্জীবিত হয়ে ওঠে তখন তিনি মোজিলা ফায়ারফক্স থেকে কিছু ওয়েব ডেভেলপারকে ভাড়া করে আনেন এবং ক্রোম নামে একটি খসড়া ওয়েব ব্রাউজার তৈরি করেন। এ ব্যাপারে পরে এরিক বলেন, "এটা এতোটাই ভালো ছিলো যে আমি একটি ওয়েব ব্রাউজার তৈরিতে যথেষ্ট সাহস পাই।   তথ্যসূত্র    বহিঃসংযোগ      Google Chrome release channels (choice of stable / beta / dev / canary builds)  History of Google Chrome on "Chrome Time Machine"  Google Chrome Releases b itlog  বিষয়শ্রেণী:কম্পিউটার সফটওয়্যার বিষয়শ্রেণী:মুক্ত ওয়েব ব্রাউজার বিষয়শ্রেণী:ওয়েব ব্রাউজার বিষয়শ্রেণী:ফ্রিওয়্যার বিষয়শ্রেণী:গুগল ক্রোম বিষয়শ্রেণী:২০০৮-এর সফটওয়্যার বিষয়শ্রেণী:সি++ সফটওয়্যার বিষয়শ্রেণী:ক্লাউড ক্লায়েন্ট বিষয়শ্রেণী:২০০৮-এ কম্পিউটার সম্পর্কিত প্রবর্তন বিষয়শ্রেণী:এম্বেডেড লিনাক্স বিষয়শ্রেণী:গুগল সফটওয়্যার বিষয়শ্রেণী:লিনাক্স-এর জন্য ওয়েব ব্রাউজার বিষয়শ্রেণী:ম্যাকওএস ওয়েব ব্রাউজার বিষয়শ্রেণী:বহনযোগ্য সফটওয়্যার বিষয়শ্রেণী:ওয়েবকিট ভিত্তিক সফটওয়্যার বিষয়শ্রেণী:উইন্ডোজ ওয়েব ব্রাউজার বিষয়শ্রেণী:অ্যান্ড্রয়েড ওয়েব ব্রাউজার বিষয়শ্রেণী:আইওএস ওয়েব ব্রাউজার